भागलपुर : भागलपुर से सहरसा जाने वाली स्पेशल ट्रेन अकबरनगर से बिना सिग्नल रवाना होने के मामले की जांच शुरू कर दी गयी है. पूर्व-मध्य रेलवे, हाजीपुर के जीएम के आदेश पर रविवार को हाजीपुर के डिप्टी चीफ मैकेनिकल इंजीनियर (डिप्टी सीएमइ) की टीम भागलपुर पहुंची. टीम ने जांच की शुरुआत भागलपुर से की है. यहां उन्होंने कई मामले को समझा और जांच की. इसके बाद अकबरनगर स्टेशन पहुंची. वहां उन्होंने स्टेशन मास्टर के रजिस्टर की जांच की. उन्होंने अकबरनगर-सुलतानगंज के बीच चल रहे ट्रैक मरम्मत कार्य को लेकर लिये गये मेगा ब्लॉक का जायजा लिया. साथ ही सिग्नल व प्वाइंट के तकनीकी समीक्षा की. उन्होंने अकबरनगर स्टेशन मास्टर नवीन कुमार से भी काफी देर तक पूछताछ की. गार्ड कॉपी को चेक किया. गार्ड कॉपी से ट्रेन की स्पीड की जानकारी ली. इमरजेंसी ब्रेक लेने और प्वाइंट टूटने के कारणों की भी जांच की गयी. वहीं डिप्टी सीएमइ लोको गये और लोको...